Public procurement notice: Contract Notice
Published: 2024-07-02
Region: EL304
Contract type: Services
Procedure: Open procedure
CPV classification: 48000000 | 72000000 | 72262000: Software development services | 79342200
Estimated value: 1000000 EUR
Submission deadline: 2024-08-26
Award criteria: quality, price
EU fund: eu-funds

Technical requirements: Πρόκεται για Ανοικτό (Διεθνή) Άνω των Ορίων Διαγωνισμό. 
Αντικείμενο της σύμβασης αποτελεί η δημιουργία μιας ολοκληρωμένης ηλεκτρονικής πλατφόρμας ανάδειξης, προβολής και διασύνδεσης της ελληνικής χειροτεχνίας και των Ελλήνων χειροτεχνών. Οι βασικοί στόχοι του Έργου είναι:
- Η χαρτογράφηση των Ελλήνων χειροτεχνών και η δημιουργία ενός διαλειτουργικού μητρώου επαγγελματιών, το οποίο θα διαθέτει τα απαραίτητα εργαλεία που θα ενθαρρύνουν την ενεργή συμμετοχή των μελών του.
- Η ανάδειξη - παρουσίαση της ελληνικής κοινότητας χειροτεχνών και των έργων τους, καθώς και της μοναδικότητας της ελληνικής χειροτεχνίας με απώτερο στόχο την κάλυψη μεγαλύτερου εύρους της δραστηριότητας του χειροτεχνικού οικοσυστήματος.
- Η διακλαδική διασύνδεση μεταξύ των επαγγελματιών του ευρύτερου οικοσυστήματος της χειροτεχνίας.
-Η εκπαίδευση, εξοικείωση με συναφή επιχειρηματικά εργαλεία και ενθάρρυνση ενασχόλησης με τη χειροτεχνία.
- Η παροχή περιεχομένου σχετικού με την χειροτεχνική επιχειρηματικότητα καθώς και η ανάρτηση άρθρων συνεντεύξεων, μελετών, προκηρύξεων κλπ.
- Η προβολή της ελληνικής χειροτεχνίας, και των χειροτεχνικών προϊόντων ως εξαγώγιμων προϊόντων, και η ενίσχυση της εξωστρέφειας της ελληνικής χειροτεχνίας.
- Η παρουσίαση σχετικών δράσεων και παρεμβάσεων καθώς και εργαλείων υποστήριξης από την πολιτεία και από ιδιωτικούς φορείς.
- Η ανάδειξη καλών πρακτικών / διεθνών διακρίσεων Ελλήνων επαγγελματιών.
- Η δημιουργία ημερολογίου δράσεων, γεγονότων και εκδηλώσεων που σχετίζονται με τη χειροτεχνία.
Τα αναμενόμενα αποτελέσματα από την υλοποίηση του Έργου συνοψίζονται ενδεικτικά στα εξής:
- Προβολή της παλαιάς αλλά και της νέας γενιάς χειροτεχνών και η διεθνής τους δικτύωση.
- Ανάδειξη της χειροτεχνίας ως μέρος του ελληνικού brand.
- Ενεργοποίηση της κοινότητας των χειροτεχνών και ενθάρρυνση της χειροτεχνικής επιχειρηματικότητας
- Ενίσχυση υφιστάμενων και εισαγωγή νέων μοντέλων διαδικασιών στον σχεδιασμό και υλοποίηση προϊόντων και υπηρεσιών.
- Εκσυγχρονισμός του χειροτεχνικού κλάδου.
- Ενίσχυση των τοπικών κοινωνιών μέσα από ένα βιώσιμο και ήπιο αναπτυξιακό μοντέλο που βασίζεται στη χειροτεχνία.
- Ενίσχυση της περιφερειακής πολιτιστικής πολιτικής του Υπουργείου Πολιτισμού.
- Ανάδειξη του πολιτιστικού και δημιουργικού τομέα ως αναπτυξιακού κλάδου
(παρ. 1.3 της Διακήρυξης)
Ο Ανάδοχος θα πρέπει να εγκαταστήσει το Σύστημα στις υβριδικές υπολογιστικές υποδομές G-Cloud της ΓΓΠΣΔΔ και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος στον τόπο υλοποίησης του έργου υποχρεούται:
- να εκτελέσει οποιαδήποτε εργασία απαιτείται σύμφωνα με την διακήρυξη του έργου.
- να συνεργασθεί με τους υπευθύνους του Φορέα για την ομαλή ολοκλήρωση των ενεργειών του έργου
Τόπος υποβολής των παραδοτέων είναι η έδρα της Αναθέτουσας Αρχής
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών ήτοι την ανάπτυξη πληροφοριακών συστημάτων ή/και παροχή υπηρεσιών ψηφιοποίησης, τεκμηρίωσης δεδομένων. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Επιπλέον:
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.
[παρ. 2.2.4 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 50% της εκτιμώμενης αξίας της υπό ανάθεση σύμβασης μη περιλαμβανομένου ΦΠΑ, για την οποία υποβάλλει προσφορά.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
[παρ. 2.2.5 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται, κατά την διάρκεια των τελευταίων τριών (3) ετών από τη διενέργεια του διαγωνισμού: α) να έχουν εκτελέσει επιτυχώς συμβάσεις σε έργα ΤΠΕ, στα οποία η συμμετοχή του οικονομικού φορέα θα πρέπει να αντιστοιχεί αθροιστικά σε συμβατικό τίμημα (χωρίς ΦΠΑ) ίσο τουλάχιστον με το 100% της εκτιμώμενης αξίας της υπό ανάθεση σύμβασης μη περιλαμβανομένου ΦΠΑ. β) σχετικά με την παροχή υπηρεσιών ενσωμάτωσης του εκπαιδευτικού υλικού στην πλατφόρμα, να έχουν εκτελέσει επιτυχώς τουλάχιστον δύο (2) τέτοια έργα.
Οι συμβάσεις θα πρέπει να είναι συναφείς με τα κάτωθι αντικείμενα:
- ανάπτυξη μεθοδολογιών εκπόνησης ψηφιακού εκπαιδευτικού υλικού και ψηφιοποίησης εκπαιδευτικού υλικού, και
- επεξεργασία, προσαρμογή και ψηφιοποίηση εκπαιδευτικού υλικού που αφορά κάποιο επαγγελματικό θεματικό πεδίο
Σημειώνεται ότι δεν εμπίπτει στις παραπάνω δύο κατηγορίες ψηφιακό εκπαιδευτικό υλικό που αφορά τις δύο πρώτες βαθμίδες εκπαίδευσης ή διδακτικό ψηφιακό υλικό που αφορά σε οδηγό σπουδών μαθημάτων ανωτάτων εκπαιδευτικών ιδρυμάτων.
Για τη διασφάλιση ικανοποιητικού επιπέδου ανταγωνισμού, δύναται να ληφθούν υπόψη και στοιχεία συμβάσεων που υλοποιήθηκαν πριν από την τελευταία τριετία και όχι πέραν των πέντε (5) ετών από την ημερομηνία διενέργειας του διαγωνισμού.
Επιπρόσθετα, οι οικονομικοί φορείς απαιτείται να συμμορφώνονται με τα οριζόμενα στην παράγραφο 3α του άρθρου 12 του ν. 3688/2008, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα.
[παρ. 2.2.6.1 της Διακήρυξης]. 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από τα μέλη με τα σχετικά προσόντα που αναφέρονται αναλυτικά στην παράγραφο 2.2.6.2 της Διακήρυξης